बिशुनपुरा(गढ़वा) : 2 अक्टूबर महात्मा गांधी की 150 वीं जयंती पर प्रखंड के सभी सरकारी एवं गैर सरकारी विधालयो में गांधी जयंती मनाई गई। विशुनपुरा के प्रज्ञा मार्ग दर्शन कोचिंग, विद्याभारती, बालविकास, सरस्वती ज्ञान मंदिर, बालशिक्षा निकेतन, राजकीयकृत मध्य विद्यालय आदि विद्यालय द्वारा सुबह में प्रभाती फेरी निकली गयी। इन सभी विधालयो द्वारा गांधी चौक पर एक कार्यक्रम का आयोजन किया गया। महात्मा गांधी व पूर्व प्रधानमंती लालबहादुर शास्त्री के जन्म दिवस पर मुख्य अतिथि थाना प्रभारी करुणाशंकर दुबे ने दोनो के चित्र पर माल्यापर्ण कर महापुरुषो को याद किया। इस मौके पर थाना प्रभारी श्री दुबे ने कहा कि मोहनदास करमचन्द गांधी केवल एक इंसान का नाम नहीं है बल्कि ये नाम है उस सिद्धांत का है जिसको मानने वाला इंसान कभी भी अपने रास्ते से भटक नहीं सकता है। गांधी वो चरित्र है, जो कि भारतीयों की आत्मा में बसते है। उन्होंने कहा कि चश्मा पहने और हाथों में लाठी लिए गांधी ने देश को केवल अंग्रेजों की गुलामी से आजाद नहीं कराया था, बल्कि ये साबित किया था कि अंहिसा और सच के रास्ते से ही हर लड़ाई जीती जा सकती हैं। कहा कि उनके व्यक्तित्व को शब्दों में तराशा नहीं जा सकता है लेकिन हां इस आदर्श चरित्र को पढ़कर समझ जरूर सकते है। उन्होंने स्वच्छता को लेकर स्कूल के प्रधानाचार्यो व छात्र एवं छात्राओ एवं सभी अभिभावक से अपील किया। वही गांधी चौक पर प्रज्ञा मार्ग दर्शन कोचिंग, बाल विकास विद्यालय एवं विद्याभारती हाई स्कुल के माध्यम से महात्मा गांधी की मूर्ति की रंग रोहन किया गया, वही विद्यालय के छात्राओ ने अपने विचार व्यक्त कर महात्मा गांधी एवं लालबहादुर शास्त्री के जीवन पर प्रकाश डाला। साथ ही छात्राओ ने रामधुन व अन्य राष्ट्रभक्ति भजन सुनाकर वातावरण को देश भक्ति में भर दिया। उसके बाद वक्ताओ ने दोनों देश भक्तों के बारे में विस्तार से उनके द्वारा किये गये देश हित में कार्यो को बताया। उसके बाद देश भक्ति गीत प्रस्तुत किये गये। कार्यक्रम में शिक्षको के साथ छात्र छात्राओ का सहयोग रहा। बापू के प्रिय भजन रघुपति राघव राजाराम…दे दी हमे आजादी बिना खड्ग…….सुन ले बापू का पैगाम…..ईश्वर अल्लाह तेरो नाम……आदि भजनो को सुनाया गया।